open-index/open-wikipedia-markdown huggingface dataset:
Το αρνάκι (ταινία 2014)

***Το αρνάκι*** (πρωτότυπος τίτλος: *Kuzu*) είναι μια δραματική ταινία τουρκογερμανικής συμπαραγωγής του 2014, την οποία έχει σκηνοθετήσει ο Τούρκος σκηνοθέτης και εικαστικός καλλιτέχνης Κουτλούγ Αταμάν.  Η ταινία έκανε την πρεμιέρα της στο τμήμα Πανόραμα του 64ου Διεθνούς Φεστιβάλ Κινηματογράφου του Βερολίνου,   όπου κέρδισε ένα βραβείο C.I.C.A.E.,  ενώ έχει βραβευτεί και με το Χρυσό Πορτοκάλι για την καλύτερη ταινία καθώς και για τον καλύτερο Α' και Β' γυναικείο ρόλο στο Διεθνές Φεστιβάλ Κινηματογράφου της Αττάλειας.  Συμμετείχε επίσης στο Φεστιβάλ Κινηματογράφου του Σεράγεβο, στο Φεστιβάλ Κινηματογράφου του Λονδίνου, στο Φεστιβάλ Κινηματογράφου Θεσσαλονίκης και στο Φεστιβάλ Κινηματογράφου του Σιάτλ. 

## Πλοκή
Ο μικρός Μερτ μεγαλώνει μένοντας με την οικογένειά του σε ένα απομονωμένο και φτωχικό χωριό της Ανατολικής Ανατολίας, όπου τα λιγοστά σπίτια χάνονται μέσα στο άγριο, αλλά μαγευτικό τοπίο της στέπας, με τις πηγές και τα χιονισμένα βουνά να το περιβάλλουν. Σε λίγο πρόκειται να πραγματοποιηθεί η τελετή της περιτομής του, όπως επιβάλλει το τοπικό έθιμο. Ένας αμφιβόλου αξιοπιστίας «ειδικός» καταφθάνει με το κάρο του για να αναλάβει όλα τα αγόρια της ηλικίας του, ενώ η παράδοση απαιτεί από την οικογένεια να διοργανώσει γιορτή και να προσφέρει ένα αρνί ψητό στον φούρνο προς τιμήν του παιδιού, κάτι που οι δικοί του αδυνατούν να εξασφαλίσουν.

Ο πατέρας του, ο Ισμαήλ, ανεύθυνος και επιρρεπής στις απολαύσεις, σπαταλά τον μισθό του από το σφαγείο στο οποίο εργάζεται, ενώ η μητέρα του, η όμορφη και δυναμική Μεντινέ, αγωνίζεται μόνη της να βρει λύση, χωρίς να έχει πολλές επιλογές, μέσα σε μια κοινωνία που περιορίζει ασφυκτικά τις γυναίκες. Έτσι, ενώ Μεντινέ βάζει την οικογένειά της να κόβει κλαδιά, προκειμένου να βγουν τα χρήματα για να αγοράσουν το αρνί, ο Ισμαήλ, μοιάζει αυτό που τον ανησυχεί να είναι η δυναμική συμπεριφορά της γυναίκας του.

Την ίδια στιγμή, ο Μερτ τρομοκρατείται από την αδελφή του, τη Βιζντάν, η οποία του έχει βάλει την ιδέα ότι, αν δεν βρεθεί το αρνί, θα γίνει το εκείνος «θύμα» της γιορτής. 

## Διανομή

* Νεσρίν Τζαβαντζάδε ως Μεντίν
* Γκιουβέν Κιράτς ως Μουχτάρ
* Σερίφ Σεζέρ ως Λεϊλά
* Τανέρ Μπιρσέλ ως Αντνάν Μπέη
* Νουρσέλ Κιόσε ως Σαφιγιέ
* Μερτ Ταστάν ως Μερτ

## Παραπομπές

## Εξωτερικοί σύνδεσμοι

* 
Κατηγορία:Τουρκικές ταινίες
Κατηγορία:Γερμανικές δραματικές ταινίες
Κατηγορία:Ταινίες του 2014
Αραμάζντ

Ο **Αραμάζντ** () ήταν ο κύριος και δημιουργός θεός στην αρμενική εκδοχή του Ζωροαστρισμού. Η θεότητα και το όνομά του προέρχονται από την θεότητα Αχουραμάσδα, μετά την κατάκτηση της Αρμενίας από τους Μήδους τον 6ο αιώνα π.Χ.  Ο Αραμάζντ θεωρήθηκε γενναιόδωρος θεός της γονιμότητας, της βροχής και της αφθονίας, καθώς και πατέρας άλλων θεών, συμπεριλαμβανομένων των Αναχίτ, Μιρ και Νανέ. Όπως ο Αχουραμάσδα, ο Αραμάζντ θεωρήθηκε πατέρας των άλλων θεών, σπάνια με σύζυγο, αν και μερικές φορές σύζυγος της Αναχίτ ή της Σπανταραμέτ. Ο Αραμάζντ ήταν η παρθική μορφή του Αχουραμάσδα.

## Όνομα
Η συγχώνευση των δύο λέξεων του Αχούρα Μάσδα εμφανίζεται για πρώτη φορά στο αρχαίο περσικό τμήμα της Επιγραφής του Μπεχιστάν, χαραγμένο από τον Αχαμενίδη Βασιλιά των Βασιλέων Δαρείο το Μέγα (βασ. 522 - 486 π.Χ.), ο οποίος αναφέρεται στην θεότητα ως Αχουραμάσδα. Τα έγγραφα στα αβεστικά συνέχισαν να γράφουν το όνομα με δύο λέξεις, μια μορφή που μπορεί να έχει γίνει αποδεκτή στην Αρμενία. Ο Αραμάζντ είναι η παρθική μορφή του Αχούρα Μάσδα.

## Ιστορία
Οι Αραμάζντ, Μιρ, Αναχίτ, Βάχαγκν και Τιρ ήταν οι κυρίαρχοι θεοί του αρμενικού πάνθεου. Αργότερα, έγιναν προσπάθειες για τη μεταρρύθμιση του πάνθεου, συμπεριλαμβανομένης της πιθανής μείωσης του σε τρεις κύριες θεότητες: Αραμάζντ, Αναχίτ και Βάχαγκν. Το κύριο ιερό του Αραμάζντ βρισκόταν στην Κάμαχα, στη βόρεια Αρμενία. Ένα άλλο ιερό του Αραμάζντ βρισκόταν στο Μπαγκαβάν, το οποίο ήταν κοντά στην έδρα της εξουσίας στην Πεδιάδα του Αραράτ. Στο Ζωροαστρισμό, ο Αχουραμάσδα θεωρείται ο δημιουργός του πλούτου, και έτσι οι Αρμένιοι θαύμαζαν τον Αραμάζντ ως τον δότη του *παράρτ-ουτίβν* (μία λέξη δάνειο από τα ιρανικά, που σημαίνει «αφθονία»). Ένα από τα χαρακτηριστικά του Παρθικού Ζωραστρισμού ήταν ότι είχαν αγάλματα λατρείας των θεών, τα οποία μιμούσαν οι Αρμένιοι. Ο Αραμάζντ συνδέθηκε με τον Έλληνα θεό Δία.

## Ταύτιση με άλλες θεότητες
Ο Αραμάζντ ταυτίστηκε εύκολα με τον Δία μέσω της *[[Interpretatio graeca]]*, καθώς οι δύο συχνά μοιράζονταν συγκεκριμένους τίτλους σχετικά με το μεγαλείο, την γενναιότητα ή τη δύναμη. Υπήρξαν κάποιες διαφωνίες σε ακαδημαϊκό επίπεδο σχετικά με τη σχέση μεταξύ Αραμάζντ, Αμανόρ και Βανάτουρ, αλλά τα στοιχεία δείχνουν δυναμικά ότι ο Βανάτουρ («Άρχοντας του Βαν») ήταν ένας τίτλος για τον κύριο θεό (είτε ο Χάλντι είτε ο Αχουραμάσδα, αν και οι καταγεγραμμένες χρήσεις είναι μόνο ως τίτλος του Αραμάζντ), και ότι το Αμανόρ ήταν τόσο ένα κοινό όνομα που αναφέρεται στο νέο έτος όσο και ένας τίτλος για τον θεό του οποίου η εορτή πραγματοποιούνταν το νέο έτος (Βανάτουρ, είτε Χάλντι είτε Αραμάζντ).

## Παραπομπές


## Πηγές
* 
* 
* 
* 
* 
* 
* 
* 
* 
* 

Κατηγορία:Δημιουργοί θεοί
Κατηγορία:Αρμένιοι θεοί
Κατηγορία:Θεοί της αφθονίας
Κατηγορία:Θεότητες της βροχής
Κατηγορία:Θεοί της γονιμότητας
Αιώνια αγάπη (τουρκική τηλεοπτική σειρά)

***Αιώνια αγάπη*** (πρωτότυπος τίτλος: Kurt Seyit ve Sura)  είναι ο τίτλος μιας τουρκικής δραματικής σειράς η οποία είναι βασισμένη πάνω σε μια σειρά μυθιστορημάτων που έχει το ίδιο όνομα. Ωστόσο, η σειρά δεν είναι άμεση προσαρμογή του *Kurt Seyit ve Murka,* ο οποίος είναι ο δεύτερος τόμος της σειράς μυθιστορημάτων, ούτε του *Shura*, ο οποίος είναι ο τρίτος τόμος στης ίδιας σειράς.  Η *Αιώνια αγάπη με*εταδόθηκε από το τουκικό κανάλι Star TV από τις 4 Μαρτίου έως τις 20 Νοεμβρίου 2014 για δύο σεζόν και σε 22 επεισόδια, ενώ επαναπροβλήθηκε και από το κανάλι E extra το 2022. Στην Ελλάδα, η σειρά μεταδιδόταν σε καθημερινή βάση από το κανάλι Epsilon TV (πρώην 902 TV και νυν Open TV), αλλά τελκά κόπηκε. 

Η Νερμίν Μπεχμέν, η συγγραφέας της ομότιτλης σειράς μυθιστορημάτων, είναι εγγονή του Κουρτ Σεγίτ. Τόσο η σειρά μυθιστορημάτων όσο και η σειρά *Αιώνια αγάπη* βασίζοντται σε μια αληθινή ιστορία όπου ο όμορφος ταγματάρχης Κουρτ Σεγίτ από την Κριμαία ερωτεύεται μια ορθόδοξη χριστιανή Ρωσίδα, η οποία έχει μεγαλώσει στα παλάτια της Αγίας Πετρούπολης.  

Το 2011, η σειρά *Bir Günah Gibi*, η οποία δεν είναι άμεση προσαρμογή του δεύτερου τόμου της σειράς μυθιστορημάτων *Kurt Seyt ve Murka*, μεταδόθηκε από το τουρκικό κανάλι ATV. Στη σειρά πρωταγωνιστούν οι Μπουράκ Χακί, Χαντέ Σοράλ, Ουζγκέ Μποράκ και Σερκάν Αλτουνοράκ. Τελικά, η σειρά αυτή κόπηκε λόγω χαμηλης τηλεθέασης.   

## Πλοκή
Η *Αιώνια αγάπη* αφηγείται τις περιπέτειες δύο ερωτευμένων ανθρώπων που αναγκάζονται να αφήσουν πίσω τους τη ζωή και την οικογένειά τους και να δραπετεύσουν στην Κωνσταντινούπολη κατά τη διάρκεια της Ρωσικής Επανάστασης. Το ταξίδι του Κουρτ Σεγίτ Εμινόφ (Κιβάντς Τατλιτούγ), ενός όμορφου υπολοχαγού από την Κριμαία, και της Σουρά (Φαράχ Ζεϊνέπ Αμπνουλάχ), της όμορφης κόρης μιας ευγενούς ρωσικής οικογένειας, αφηγείται την ιστορία τους από τις μέρες της μεγαλοπρέπειας στην Αγία Πετρούπολη, μέχρι το μέτωπο των Καρπαθίων και από τις ταραχές κατά τη Ρωσική Επανάσταση και τη βουκολική Αλούστα μέχρι την κατεχόμενη Κωνσταντινούπολη και τη συνοικία Πέραν της δεκαετίας του 1920. Αυτό είναι το ταξίδι του έρωτά τους.

## Παραπομπές

## Εξωτερικοί σύνδεσμοι

*  
* 
Κατηγορία:Τουρκικές τηλεοπτικές σειρές
Κόλασιν

**Το Κολάσιν**  βρίσκεται στο βόρειο Μαυροβούνιο.Είναι το ανεπίσημο κέντρο της περιοχής Μόρατσα, η οποία πήρε το όνομά της από τον ποταμό Μόρατσα .Επιπλέον, από την περιοχή περνάει ο Τάρα ποταμός, γνωστός ως το «δάκρυ της Ευρώπης».Όμως, το Κόλασιν είναι γνωστό κυρίως για τα χιονοδρομικά του κέντρα, το εθνικό πάρκο Μπιογράντσκα Γκόρα, αλλά και την μονή Μοράτσα.
Δυστυχώς Βρίζω

To ***Δυστυχώς Βρίζω*** () είναι Βρετανική βιογραφική δραματική ταινία του 2025 σε σενάριο, παραγωγή και σκηνοθεσία του Κέρκ Τζόουνς. Είναι βασισμένη στην πραγματική ιστορία ζωής του Τζον Ντέιβιντσον, ενός Σκωτσέζου άντρα με έντονο Σύνδρομο Τουρέτ που ήταν το αντικείμενο του τηλεοπτικού ντοκιμαντέρ του 1989 *John's Not Mad*. Στην ταινία πρωταγωνιστεί ο Ρόμπερτ Αραμάγιο ως ο Ντέιβιντσον, μαζί με τους Μαξίν Πικ, Σίρλεϊ Χέντερσον και Πήτερ Μάλαν σε δευτερεύοντες ρόλους. Ο Σκοτ Έλις Ουάτσον κάνει το υποκριτικό του ντεμπούτο ως ο νεαρός Ντέιβιντσον.

Το *Δυστυχώς Βρίζω* έκανε πρεμιέρα στο Διεθνές Φεστιβάλ Κινηματογράφου του Τορόντο στις 7 Σεπτεμβρίου 2025 και κυκλοφόρησε στο Ηνωμένο Βασίλειο από την StudioCanal στις 10 Οκτωβρίου 2025. Η ταινία έλαβε θετικά σχόλια από τους κριτικούς, οι οποίοι επαίνεσαν τις ερμηνείες των Αραμάγιο και Μάλαν. Η ταινία έλαβε πέντε υποψηφιότητες στα 79α Βραβεία Βρετανικής Ακαδημίας, κερδίζοντας δύο, συμπεριλαμβανομένου και Α΄ Ανδρικού Ρόλου για τον Αραμάγιο.

## Ηθοποιοί και χαρακτήρες
* Ρόμπερτ Αραμάγιο ως Τζον Ντέιβιντσον
** Σκοτ Έλις Ουάτσον ως νεαρός Τζον Ντέιβιντσον
* Μαξίν Πικ ως Ντότι Έικενμπακ
* Σίρλεϊ Χέντερσον ως Χέδερ Ντέιβιντσον
* Πήτερ Μάλαν ως Τόμι Τρότερ
* Ντέιβιντ Κάρλαϊλ ως Κρις Έικενμπακ
* Στίβεν Κρι ως Ντέιβιντ Ντέιβιντσον
* Φρανσέσκο Πιασεντίνι-Σμιθ ως Μάρεϊ Έικενμπακ
** Τζέιμι ΜακΆλισταρ ως νεαρός Μάρεϊ Έικενμπακ
* Ίθαν Στιούαρτ ως Γουίλιαμ Ντέιβιντσον
* Πολ Ντόνελι ως Μπίλι Ντιν
* Ντάγκλας Ράνκαϊν ως Δόκτωρ Κόλιν Χάργκριβς 
* Άνταμ ΜακΝαμάρα ως Επιθεωρητής ΜακΚάλεν
* Κρις Ντίξον ως Τζέιμς
* Άντονι Καπάλντι ως Άντι
* Άντρεα Μπισέτ ως Λούσι
* Γκόρντον Πίστον ως Σύμβουλος Σπάλντινγκ
* Χριστίνα Μοδέστου ως Άλισον
* Κριστίνα Άσφορντ ως Ελισάβετ Β΄

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 2020
Κατηγορία:Βρετανικές δραματικές κωμικές ταινίες
Κατηγορία:Ταινίες γυρισμένες στη Σκωτία
Κατηγορία:Ταινίες παραγωγής StudioCanal
Κατηγορία:Ταινίες παραγωγής Sony Pictures Classics
Κατηγορία:Ταινίες τοποθετημένες στα 1990s
Κατηγορία:Ταινίες τοποθετημένες στο 1996
Κατηγορία:Ταινίες σχετικά με δυσλειτουργικές οικογένειες
Μπογιόζ

Το **μπογιόζ** είναι γλυκό που συνδέεται με την σεφαραδίτικη εβραϊκή κληρονομιά της Σμύρνης, που σήμερα βρίσκεται στην Τουρκία. Το μπογιόζ θεωρείται χαρακτηριστική τοπική σπεσιαλιτέ της πόλης, καθώς είναι ευρέως ταυτισμένο με την γαστρονομική κουλτούρα της πόλης. Παράγεται εμπορικά στη Σμύρνη και είναι επίσημα καταχωρημένο ως İzmir Boyozu, το οποίο αποτλεί γεωγραφική ένδειξη που περιορίζεται στην επαρχία της Σμύρνης. Οι παραδοσιακές περιγραφές του μπογιόζ δίνουν έμφαση σε μια απλή ζύμη σε στρώσεις. Οι απλές εκδοχές είναι συνηθισμένες, αν και καταγράφονται και γεμιστές ποικιλίες.

Η ζύμη του μπογιόζ είναι ένα μείγμα από αλεύρι, ηλιέλαιο και μια μικρή ποσότητα ταχινιού. Ζυμώνεται με το χέρι και, στη συνέχεια, η μπάλα αφήνεται να ξεκουραστεί για δύο ώρες. Κατόπιν, η πάστα ισιώνεται κατά το πλάτος ενός πιάτου και αφήνεται εκ νέου να ξεκουραστεί. Στη συνέχεια, ζυμώνεται και ανοίγεται άλλη μία φορά και τελικά πλάθεται σε ρολό και αφήνεται πάλι να ξεκουραστεί ως έχει επί αρκετές ώρες. Όταν ο ιστός της πάστας είναι ακόμα μαλακός αλλά έτοιμος να κοπεί σε κομμάτια, κόβεται σε μικρές μπάλες και τοποθετείται σε σειρές από μικρά ταψιά. Στη συνέχεια, μαρινάρεται σε φυτικό λάδι για μισή έως και μία ώρα. Η πάστα στη συνέχεια παίρνει οβάλ σχήμα και αποκτά την υφή ενός μιλφέιγ. Οι μικρές μπάλες μπορούν κατόπιν να τοποθετηθούν σε ένα ταψί στον φούρνο σε πολύ υψηλή θερμοκρασία. Φουρνίζονται είτε σε απλή μορφή είτε με γέμιση από τυρί ή σπανάκι.

Τα συνηθισμένα συνοδευτικά για το μπογιόζ είναι μαύρο τσάι και βραστά σφιχτά αυγά πασπαλισμένα με μόλικο μαύρο πιπέρι. Το μπογιόζ καταναλώνεται κατά κύριο λόγο σε εξωτερικούς χώρους και αγοράζεται από πλανόδιους πωλητές. Στη Σμύρνη, το μπογιόζ πωλείται επίσης σε παραδοσιακούς πάγκους "gevrekçi" (μικρά περίπτερα που σερβίρουν φρεσκοψημένα αρτοσκευάσματα για πρωινό).

## Προέλευση
Πολλές πηγές συνδέουν το μπογιόζ με την σεφαραδίτικη εβραϊκή κληρονομιά της Σμύρνης. Οι Σεφαραδίτες Εβραίοι εκδιώχθηκαν από την Ισπανία το 1492 και εγκαταστάθηκαν σε διάφορα μέρη της Οθωμανικής Αυτοκρατορίας. Η Σμύρνη αργότερα αναδείχθηκε σε σημαντικό σεφαραδίτικο κέντρο, ενώ Σεφαραδίτες εγκαταστάθηκαν και στην Κωνσταντινούπολη, τη Θεσσαλονίκη, την Αδριανούπολη και άλλες μεγάλε πόλεις, που τότε αποτελούσαν μέρος της Οθωμανικής Αυτοκρατορίας.  Το μπογιόζ της Σμύρνης αναγνωρίζεται επίσημα ως ένα ιστορικό τοπικό γλυκό που παράγεται στην πόλη από την οθωμανική περίοδο.

## Παραπομπές


## Εξωτερικοί σύνδεσμοι

* Γεύσεις της Σμύρνης
Κατηγορία:Εβραϊκή κουζίνα
Κατηγορία:Σμύρνη
Κατηγορία:Γλυκά
Κατηγορία:Αρτοσκευάσματα
Κατηγορία:Τουρκικές λέξεις και φράσεις
NGC 3943

Ο **[[Νέος Γενικός Κατάλογος|NGC]] 3943** είναι ραβδωτός φακοειδής γαλαξίας ο οποίος απέχει 304 εκατομμύρια έτη φωτός και βρίσκεται στον αστερισμό Λέοντα. Τον ανακάλυψε στις 27 Απριλίου 1865 ο αστρονόμος Χάινριχ ντ' Αρέ (Heinrich d'Arrest) και πρόκειται για γαλαξία LINER. Aνήκει στην ομάδα γαλαξιών NGC 3937 και εντός του υπάρχει υπερμαζική μελανή οπή εκτιμώμενης μάζας 2,4 × 108 ηλιακών μαζών.

## Παραπομπές


## Αναφορές

## Εξωτερικοί σύνδεσμοι
* 

3943
37237
+04-28-084
Κατηγορία:Λέων (αστερισμός)
Κατηγορία:Γαλαξίες LINER
Κατηγορία:Ομάδα γαλαξιών NGC 3937
Κατηγορία:Ραβδωτοί φακοειδείς γαλαξίες
Ιβάν Κιρεέφσκι

Ο **Ιβάν Βασίλιεβιτς Κιρεέφσκι** (ρωσικά: *Ива́н Васи́льевич Кире́евский*, Μόσχα, 22 Μαρτίου/3 Απριλίου 1805 ή 1806 - Αγία Πετρούπολη, 30 Μαΐου/11 Ιουνίου 1856) ήταν Ρώσος διανοούμενος του 19ου αιώνα, γνωστός για την ενασχόλησή του με τη φιλοσοφία, τη δημοσιογραφία και τη συγγραφή. Αναφέρεται ως ένας από τους κυριότερους εκπροσώπους του κινήματος της Σλαβοφιλίας.

## Βιογραφία
Ο Κιρεέφσκι γεννήθηκε το 1805 ή το 1806 στον οικισμό Ντόλμπινο του Κυβερνείου Καλούγκα της Ρωσικής Αυτοκρατορίας, εντός των ορίων της σύγχρονης Ρωσίας και προερχόταν από οικογένεια ευγενών. Ο πατέρας του ήταν απόστρατος αξιωματικός, ο οποίος απεβίωσε το 1812 από επιδημία τύφου κατά τη διάρκεια της εισβολής του Ναπολέοντα στη Ρωσία, ενώ η μητέρα του, η οποία αργότερα σύναψε δεύτερο γάμο, υπήρξε οικοδέσποινα σε φιλολογικό σαλόνι της Μόσχας. Νεότερος αδελφός του ήταν ο λαογράφος και φιλόλογος Πιοτρ Κιρεέφσκι.

Ολοκληρώνοντας τις εγκύκλιες σπουδές του, διορίστηκε στο ρωσικό υπουργείο Εξωτερικών Υποθέσεων. Παράλληλα, έγινε μέλος ενός λογοτεχνικού και φιλοσοφικού κύκλου νέων με επίκεντρο τη μελέτη της γερμανικής λογοτεχνίας και ιδεαλιστικής φιλοσοφίας, ο οποίος όμως ανέστειλε τη λειτουργία του μετά την καταστολή της εξέγερσης των Δεκεμβριστών. Επιπλέον, είχε ξεκινήσει να δημοσιεύει άρθρα του σε διάφορα έντυπα. Ο Κιρεέφσκι σύντομα παραιτήθηκε από την κρατική του θέση και το 1830 μετέβη στη Γερμανία για σπουδές μεταφυσικής, όπου παράλληλα παρακολούθησε παραδόσεις διαλέξεων φιλοσόφων της εποχής, όπως ο Χέγκελ.

Επιστρέφοντας στην πατρίδα του, εξέδωσε το 1832, το φιλολογικό περιοδικό *Ευρωπαίος*, η κυκλοφορία του οποίου ανεστάλη σύντομα μετά από κρατική παρέμβαση. Τα επόμενα χρόνια, πραγματοποιήθηκε η σταδιακή μεταστροφή του Κιρεέφσκι από τον φιλοευρωπαϊσμό της εποχής του προς πιο συντηρητικές κατευθύνσεις, με άξονες την ορθόδοξη πίστη, τη μοναρχία και την ρωσική παράδοση έναντι του Δυτικού τρόπου ζωής. Το 1845 διετέλεσε συντάκτης του  - επίσης θνησιγενούς - περιοδικού *Μοσχοβίτης*. Σημαντικότερο έργο του θεωρείται το δοκίμιο «Περί του χαρακτήρος της ευρωπαϊκής παιδείας και των σχέσεών της με την ρωσικήν», που δημοσιεύθηκε το 1852. Απεβίωσε το 1856 στην Αγία Πετρούπολη προσβεβλημένος από χολέρα και ετάφη στη μονή της Όπτινα.

Από κοινού με τον θεολόγο Αλεξέι Χομιάκοφ, θεωρείται ένας από τους θεμελιωτές του φιλοσοφικού κινήματος της Σλαβοφιλίας, καθώς και ένας από τους κυριότερους εκπροσώπους του.

## Παραπομπές


Κατηγορία:Ρώσοι φιλόσοφοι
Κατηγορία:Ρώσοι δημοσιογράφοι
Κατηγορία:Ρώσοι συγγραφείς
Κατηγορία:Ρώσοι δοκιμιογράφοι
Κατηγορία:Ορθόδοξοι λόγιοι
NGC 3940

Ο **[[Νέος Γενικός Κατάλογος|NGC]] 3940** είναι ελλειπτικός γαλαξίας ο οποίος απέχει 300 εκατομμύρια έτη φωτός και βρίσκεται στον αστερισμό Λέοντα. Τον ανακάλυψε ο αστρονόμος Ουίλιαμ Χέρσελ (William Herschel) στις 26 Απριλίου 1785 και ανήκει στην ομάδα γαλαξιών NGC 3937. Εντός του υπάρχει υπερμαζική μελανή οπή η μάζα της οποίας εκτιμάται σε 5 × 108 ηλιακές μάζες.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Λέων (αστερισμός)
3940
+04-28-082
06852
37224
Κατηγορία:Ομάδα γαλαξιών NGC 3937
Γιαννάκης Χριστοφόρου

Ο **Γιαννάκης Χριστοφόρου** (1 Νοεμβρίου 1934 – 14 Μαρτίου 1987) ήταν Κύπριος αγωνιστής της ΕΟΚΑ κατά την περίοδο 1955–1959. Υπήρξε μέλος ομάδας κρούσης στις αρχικές επιχειρήσεις του Αγώνα και στη συνέχεια εντάχθηκε σε αντάρτικη ομάδα στην οροσειρά του Τροόδους.

## Βιογραφία
Ο Χριστοφόρου, γνωστός και ως «Κουρέας» λόγω του επαγγέλματός του, γεννήθηκε στον Άγιο Κωνσταντίνο Λεμεσού, στην ορεινή περιοχή Παπούτσας, την 1η Νοεμβρίου 1934, από φτωχούς γονείς, και είχε τέσσερα αδέλφια. Σε νεαρή ηλικία εγκαταστάθηκε στη Λεμεσό, όπου εργάστηκε ως κουρέας, διατηρώντας δικό του κουρείο.

Κατά την έναρξη του ένοπλου αγώνα, την 1η Απριλίου 1955, φέρεται να συμμετείχε σε ομάδα κρούσης («Θύελλα») που έπληξε με χειροβομβίδες στρατιωτικό στόχο στην περιοχή Λακατάμιας, στο πλαίσιο των πρώτων ενεργειών της ΕΟΚΑ. Στη συνέχεια εντάχθηκε σε αντάρτικη ομάδα στην περιοχή της Μαδαρής και της βόρειας Πιτσιλιάς, συμμετέχοντας σε ενέδρες και άλλες επιχειρήσεις κατά τη διάρκεια του Αγώνα.

Σύμφωνα με μεταγενέστερες μαρτυρίες συναγωνιστών του, κατά τις πολιτικές αντιπαραθέσεις που ακολούθησαν τον αντιαποικιακό αγώνα, δέχθηκε επιθέσεις από άγνωστα πρόσωπα για τα πολιτικά του φρονήματα, ενώ κουρείο που διατηρούσε στη Λεμεσό υπήρξε στόχος βομβιστικών ενεργειών, με τοποθέτηση εκρηκτικών μηχανισμών στους χώρους του καταστήματος. Οι δημοσιευμένες μαρτυρίες αναφέρουν ότι υπέστη βασανιστήρια από τις αποικιακές αρχές κατά τη διάρκεια του Αγώνα και ότι η υγεία του επηρεάστηκε σοβαρά τόσο από αυτά όσο και από μεταγενέστερους διωγμούς κατά τις πολιτικές αντιπαραθέσεις των επόμενων δεκαετιών.

Πέθανε στις 14 Μαρτίου 1987, σε ηλικία 53 ετών· η κηδεία του τελέστηκε την επόμενη ημέρα, παρουσία συναγωνιστών και εκπροσώπων οργανώσεων αγωνιστών της ΕΟΚΑ.

## Μνήμη και προτομή
Στον Άγιο Κωνσταντίνο έχει ανεγερθεί προς τιμήν του μπρούτζινη προτομή σε βάση από γρανίτη, η οποία φιλοτεχνήθηκε από τον γλύπτη Φεδεώνα Ποταμίτη. Η προτομή αποκαλύφθηκε στις 14 Μαρτίου 2010, σε τελετή που συνέπεσε με την επέτειο του θανάτου του, και αποτελεί μέρος του μνημείου ηρώων της κοινότητας.

Η μνήμη του τιμάται από συναγωνιστές και οργανώσεις αγωνιστών της ΕΟΚΑ, οι οποίοι διοργανώνουν κατά καιρούς εκδηλώσεις και μνημόσυνα προς τιμήν του.

## Παραπομπές


Κατηγορία:Αγωνιστές ΕΟΚΑ
Κατηγορία:Λεμεσός
Ρίζα Κορινθίας

Η **Ρίζα** είναι οικισμός της Πελοποννήσου στην Περιφερειακή Ενότητα Κορινθίας.

## Γενικά στοιχεία
Η Ρίζα βρίσκεται δίπλα στον ποταμό Τρικαλίτικος (ή Σύθας) σε υψόμετρο 88 μέτρων ενώ απέχει περίπου 7 χιλιόμετρα ΝΔ. από το κέντρο του Ξυλοκάστρου (έδρα του δήμου) και 45 χιλιόμετρα Δ.-ΒΔ. από την Κόρινθο. Το χωριό άρχισε να δημιουργείται το 1830 – 1850 από κατοίκους των Τρικάλων Κορινθίας που μετοίκησαν σε μια πιο πεδινή και ακατοίκητη μέχρι εκείνη τη στιγμή τοποθεσία, ασχολούμενοι αρχικά με την κτηνοτροφία και στη συνέχεια με την γεωργία και το εμπόριο. Από την ανάπτυξη που ακολούθησε απέκτησε επτά συνοικισμούς. 

Αναφέρεται επίσημα, ως ξεχωριστός οικισμός, το 1879 να προσαρτάται στον τότε στο δήμο Τρικάλων και το 1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Σιγερίτσα, τον Βάλτο, τα Γεωργανταίικα και τα Χαρτσιάνικα αποτελούν την Κοινότητα Ρίζης, που υπάγεται στη Δημοτική Ενότητα Ξυλοκάστρου του Δήμου Ξυλοκάστρου-Ευρωστίνης και σύμφωνα με την απογραφή 2021 απογράφησαν 211 κάτοικοι ενώ με αυτήν του 2011 είχαν απογραφεί 313. 

## Εξωτερικοί σύνδεσμοι

* Η Ρίζα Κορινθίας στο Μένουμε Ελλάδα 05/9/2015 - ΕΡΤ1

## Παραπομπές


Ρίζα
Κατηγορία:Δήμος Ξυλοκάστρου - Ευρωστίνης
Τόμας Ντίμσα

Ο **Τόμας Ντίμσα** (Κάουνας, 2 Ιανουαρίου 1994) είναι Λιθουανός επαγγελματίας καλαθοσφαιριστής. Έχει ύψος 1,96 μέτρα και αγωνίζεται ως σούτινγκ γκαρντ στον ΠΑΟΚ.

## Επαγγελματική καριέρα

Ο Ντίμσα ξεκίνησε την καριέρα του από τη Zalgiris Kaunas, στην οποία εντάχθηκε το 2009, σε ηλικία 15 ετών. Αγωνιζόμενος αρχικά στη δεύτερη, αλλά στη συνέχεια και στην πρώτη ομάδα, έμεινε στη Zalgiris ως το 2015, έχοντας κατακτήσει δύο Πρωταθλήματα (2014, 2015) και ένα Κύπελλο (2015) Λιθουανίας.

Το 2015-16, έφυγε στην Γερμανία για να αγωνιστεί στους Frankfurt Skyliners, κατακτώντας το FIBA Europe Cup. Επέστρεψε στη Λιθουανία για δύο χρόνια (2016-18) στην Prienai, ενώ αγωνίστηκε και στην Ιταλία με τη Varese στο τέλος της σεζόν 2017-18.

Μετά, συνέχισε την καριέρα του πίσω στην Λιθουανία. Συγκεκριμένα, συμφώνησε το 2018 στην Γιουβέντους Ουτένα. Την επόμενη χρονιά, στις 29 Ιουνίου του 2019, συμφώνησε συμβόλαιο 1+1 χρόνων με την Λιετκαμπέλις..Στις 5 Ιουνίου του 2020, γύρισε πίσω στην αρχική του ομάδα, την Ζαλγκίρις Κάουνας μέχρι το 2025. Συγχρόνως, πήγε δύο φορές δανεικός (στις 28 Σεπτεμβρίου 2020 στην Γκραν Κανάρια και το 2021 στην Τρεβίζο) ενώ ήταν στην Ζαλγκίρις Κάουνας. Ανανέωσε το συμβόλαιο του εκεί στις 11 Ιουνίου του 2023 για άλλες δύο σεζόν .

Στις 20 Φεβρουαρίου του 2025, έφυγε πάλι για την Ισπανία, στην ομάδα της Σαραγόσα, μέχρι το καλοκαίρι του ίδιου χρόνου . 

Τέλος,συμφώνησε με την ομάδα του δικέφαλου του Βορρά, τον Π.Α.Ο.Κ., στις 10 Αυγούστου του 2025 σε συμβόλαιο για μέχρι το τέλος της σεζόν 2025-2026 .

## Εξωτερικοί σύνδεσμοι
*Προφίλ στο ΕΣΑΚΕ
*Προφίλ στην Euroleague

## Παραπομπές

Κατηγορία:Λιθουανοί καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Λιθουανίας
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές Πρωταθλήματος Λιθουανίας
Κατηγορία:Καλαθοσφαιριστές Σκαϊλάινερς Φρανκφούρτης
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές ΜΚ Πριέναϊ
Κατηγορία:Καλαθοσφαιριστές ΜΚ Γιουβέντους
Κατηγορία:Καλαθοσφαιριστές ΚΚ Λιετκαμπέλις
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Ουνιβέρσο Τρεβίζο Μπάσκετ
Κατηγορία:Καλαθοσφαιριστές Μπάσκετ Σαραγόσα
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Crackopoly

το   Επιτραπέζιο παιχνίδι  "Crackopoly" είναι μια δημιουργία 2 ανηλίκων , όπου δρα ως μια πιο χαοτική , επέκταση της κλασικής Monopoly. Η crackopoly  είναι ακόμη  ανολοκλήρωτη, καθώς η έκδοση 3.0 είναι καθ οδών , με την έκδοση 2.0 να έχει ήδη ολοκληρωθεί. Η crackopoly είναι βασισμένη στην πόλη των Γιαννιτσών  ,όπου είναι και ο τόπος γέννησης των δημιουργών. Η Crackopoly χαρακτηρίζεται από χιουμοριστικό και σατιρικό ύφος, συχνά σχολιάζοντας κοινωνικά και οικονομικά ζητήματα μέσα από τους μηχανισμούς και τα γεγονότα του παιχνιδιού. συγκεκριμένα η έκδοση 3.0 θα προσφέρει στους παίκτες της, την πιο πρωτότυπη εμπειρία που μπορεί.
Ευάγγελος Μουλλωτός

Ο **Ευάγγελος Μουλλωτός** (Άγιος Κωνσταντίνος Λεμεσού, 1956 – 1974) ήταν Κύπριος κληρωτός καταδρομέας της Εθνικής Φρουράς, ο οποίος σκοτώθηκε κατά τη διάρκεια της τουρκικής εισβολής στην Κύπρο τον Ιούλιο του 1974. Θεωρείται ένας από τους πεσόντες καταδρομείς της 32ης Μοίρας Καταδρομών και τιμάται ως ήρωας των μαχών του 1974.

## Βιογραφικά στοιχεία
Ο Ευάγγελος Μουλλωτός γεννήθηκε το 1956 στο χωριό Άγιος Κωνσταντίνος της επαρχίας Λεμεσού, σε οικογένεια που διέμενε μόνιμα στο χωριό. Φοίτησε στα σχολεία της περιοχής και, όπως και άλλοι νέοι της γενιάς του, κατατάχθηκε ως κληρωτός στην Εθνική Φρουρά μετά την ολοκλήρωση της δευτεροβάθμιας εκπαίδευσης.

## Υπηρεσία και θάνατος
Ο Μουλλωτός υπηρέτησε ως κληρωτός καταδρομέας (Κ/δ) στην 32η Μοίρα Καταδρομών, μονάδα της Εθνικής Φρουράς που έλαβε μέρος σε επιχειρήσεις κατά την τουρκική εισβολή του 1974. Σε καταλόγους πεσόντων της Μοίρας αναφέρεται ότι έπεσε νεκρός σε μάχη στην περιοχή «Άσπρη Μούττη», μία από τις επιχειρήσεις στις οποίες συμμετείχε η 32η Μοίρα κατά τις πρώτες ημέρες της εισβολής.

Σύμφωνα με μεταγενέστερες αναφορές σε μνημόσυνα και αφιερώματα, ο Μουλλωτός ήταν περίπου 18 ετών όταν σκοτώθηκε, υπηρετώντας ως καταδρομέας και συμμετέχοντας στις επιχειρήσεις της μονάδας του απέναντι σε υπέρτερες τουρκικές δυνάμεις.

## Μνήμη
Η θυσία του Μουλλωτού τιμάται σε ετήσια εθνικά μνημόσυνα που τελούνται στον Άγιο Κωνσταντίνο, παρουσία συγγενών, συναγωνιστών και εκπροσώπων οργανώσεων αποστράτων και κατοίκων της κοινότητας. Στην κοινότητα έχει ανεγερθεί μνημείο αφιερωμένο στη μνήμη του, το οποίο αποτελεί σημείο αναφοράς για τις εκδηλώσεις μνήμης της τουρκικής εισβολής.

## Δείτε επίσης
* Άγιος Κωνσταντίνος Λεμεσού
* Τουρκική εισβολή στην Κύπρο 1974
* 32η Μοίρα Καταδρομών

## Παραπομπές


Κατηγορία:Πεσόντες του 1974
Κατηγορία:Στρατιωτική ιστορία της Κύπρου
Κατηγορία:Λεμεσός
Θεόδωρος Κυριακού

Ο Θεόδωρος Μ. Κυριάκου (γεννήθηκε στις 10 Φεβρουαρίου του 1974) είναι Έλληνας επιχειρηματίας, διευθύνων σύμβουλος του ομίλου ANT1 Group, μια από τις μεγαλύτερες ελληνικές εταιρείες μέσων ενημέρωσης, η οποία προηγουμένως άνηκε στον πατέρα του, Μίνως Κυριακού μέχρι το θάνατο του τον Ιούλιο του 2017. Ο Θεόδωρος έχει πτυχία στις Διεθνείς Επιχειρήσεις, στα Οικονομικά και στην Φυσική, καθως σπούδασε στο Πανεπιστήμιο Τζώρτζταουν της Ουάσιγκτον. Με σημαντικές στρατηγικές κινήσεις, κατάφερε να  μετατρέψει τον ΑΝΤ1 σε πολυεθνικό οργανισμό στον τομέα των Μέσων Μαζικής Ενημέρωσης. Επίσης, το 2017 παντρέυτηκε την Δήμητρα Μπιθαρά στο Πόρτο Χέλι και την ίδια χρονιά βαπτίσαν την κόρη τους. Η Δήμητρα έχει αναλάβει την εταιρεία γυναικείων ενδυμάτων BSB, την οποία ίδρυσαν οι γονείς της, Βασίλης και Σοφία Μπιθαρά. Είναι απόφοιτη του Κολεγίου Αθηνών και ολοκλήρωσε τις σπουδές της σε Οικονομικά και Μάνατζμεντ στο Πανεπιστήμιο του Εδιμβούργου. Αργότερα, κέρδισε υποτροφία για μεταπτυχιακές σπουδές στο Fashion Marketing στη Νέα Υόρκη, απ’ όπου αποφοίτησε το 2009.

## Αναφορές
Βουδούρης

Το ελληνικό επώνυμο **Βουδούρης**, με αρχική μορφή **[[Μπουντούρης]]**, μπορεί να αναφέρεται σε κάποιο από τα παρακάτω πρόσωπα:

* Άρης Βουδούρης (1927-1990), επιχειρηματίας και εκδότης
* Βασίλειος Βουδούρης (1840-1910), επιχειρηματιας, κτηματίας και πολιτικός, πρόεδρος της Βουλής των Ελλήνων
* Γεώργιος Βουδούρης (1919-1989), φυσικός και ηλεκτρολόγος μηχανολόγος, καθηγητής στην Ανωτάτη Γεωπονική Σχολή Αθηνών (σημ. Γεωπονικό Πανεπιστήμιο Αθηνών) και μετά στο ΕΜΠ, όπου διετέλεσε και πρύτανης
* Δημήτριος Βουδούρης (1931-2018), βουλευτής Α΄ Θεσσαλονίκης και υφυπουργός Εξωτερικών
* Κλεόδημος Βουδούρης (γενν. 1887), ιατρός, υφηγητής της Παιδιατρικής στο Πανεπιστήμιο Αθηνών
* Κωνσταντίνος Γ. Βουδούρης (1889-1962), βουλευτής Μεσσηνίας
* Κωνσταντίνος Ι. Βουδούρης (1935-2023), καθηγητής της φιλοσοφίας στο Πανεπιστήμιο Αθηνών
* Μιχαήλ Βουδούρης (θάν. 1825), ναυτικός αγωνιστής στην Επανάσταση του 1821
* Οδυσσέας Βουδούρης (γενν. 1953), χειρουργός γυναικολόγος και ανθρωπιστής ακτιβιστής
* Παναγιώτης (Πάνος) Βουδούρης (1893-1963), επιχειρηματίας, αντιστασιακός, βουλευτής Θεσσαλονίκης και για λίγο Νομάρχης (Έβρου, Σάμου)

## Δείτε επίσης
* Οικογένεια Βουδούρη, οικογένεια αγωνιστών από τη Γαράτζα Μεσσηνίας, που έδωσε τουλάχιστον οκτώ αξιοσημείωτους αγωνιστές στην Επανάσταση του 1821
Βολανάκης

Το ελληνικό επώνυμο **Βολανάκης** μπορεί να αναφέρεται σε κάποιο από τα παρακάτω πρόσωπα:

* Άγγελος Βολανάκης (1880-1963), Αιγυπτιώτης Έλληνας αθλητής του στίβου, επιχειρηματίας και παράγοντας του αθλητισμού
* Ιωάννης Βολανάκης (20ός αι.), αρχαιολόγος και θεολόγος 
* Κωνσταντίνος Βολανάκης (1837-1907), ζωγράφος, ο «πατέρας της ελληνικής θαλασσογραφίας»
* Μίνως Βολανάκης (1926-1999), σκηνοθέτης του θεάτρου, μεταφραστής και ηθοποιός
* Χαράλαμπος Βολανάκης (γενν. 1901), δημοσιογράφος και λογοτέχνης

## Δείτε επίσης
* Βολανάκη
Βουκολείον

Το **Βουκολείον** ήταν δημόσιο κτήριο της αρχαίας Αθήνας, που αποτελούσε την πρώτη ιστορικά έδρα του άρχοντα βασιλέως των Αθηνών. Ο Αριστοτέλης αναφέρει ότι το Βουκολείον βρισκόταν κοντά στο Πρυτανείον. Μέσα στο κτίσμα αυτό τελούσαν, τη δεύτερη ημέρα της εορτής Ανθεστήρια, τον «ιερό γάμο» της βασίλισσας (*βασιλίννης*) με τον θεό Διόνυσο. Ο θεσμός του ιερού γάμου ή ιερογαμίας, βασικός θεσμός της αρχαίας θρησκείας, έφερε τον θεό σε επαφή με θνητή γυναίκα. Τον ρόλο του Διονύσου υποδυόταν, ως φυσικός τελεστής του ιερού γάμου, ο βασιλέας, ο οποίος για την περίσταση μεταμφιεζόταν σε ταυρόμορφο Διόνυσο, όπως και η βασίλισσα σε αγελάδα.

Αντίστοιχης λειτουργίας οίκημα με την ονομασία «Βουκολείον» υπήρχε, όπως παραδίδεται, και στην αρχαία Θήβα.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8

Κατηγορία:Αρχαία ελληνικά κτίρια και κατασκευές στην Αθήνα
Κατηγορία:Αρχαία Θήβα
Μόνιμος

: * *Για τον ομώνυμο στρατηγό, δείτε [[Μόνιμος ο Μακεδών]].*

Ο **Μόνιμος ο Συρακόσιος** (4ος αιώνας π.Χ.) ήταν αρχαίος Έλληνας Κυνικός φιλόσοφος από τις Συρακούσες της λεγόμενης Μεγάλης Ελλάδας. Υπήρξε μαθητής του γνωστού φιλοσόφου Διογένους του Κυνικού.

## Βίος
Σύμφωνα με τον Διογένη τον Λαέρτιο, ο Μόνιμος ήταν δούλος κάποιου Κορίνθιου αργυραμοιβού και άκουσε ιστορίες σχετικώς με τον Διογένη τον Κυνικό από τον Ξενιάδη, το αφεντικό του Διογένους. Προκειμένου να μαθητεύσει στον Διογένη, ο Μόνιμος προσποιήθηκε ότι είχε τρελαθεί πετώντας χρήματα εδώ και εκεί, μέχρι που ο αφέντης του τον έδιωξε. Εκτός του Διογένους, ο Μόνιμος γνώρισε και τον Κράτητα τον Θηβαίο. Ο Μένανδρος ισχυριζόταν ότι ο Μόνιμος κρατούσε τρία πουγγιά ζητιάνου αντί για ένα, ίσως με την πρόθεση να δείξει ότι ο Μόνιμος ήταν τρεις φορές περισσότερο Κυνικός από τους άλλους ή ως σάτιρα, υπονοώντας ότι αγαπούσε περισσότερο το χρήμα από όσο θεωρείτο «σωστό» για έναν Κυνικό φιλόσοφο.  

## Φιλοσοφία και έργα
Τόσο ο Λαέρτιος όσο και ο Σέξτος ο Εμπειρικός γράφουν ότι ο Μόνιμος απέταξε το κριτήριο, εννοώντας ότι απέρριψε την ιδέα ότι υπήρχε οποιοδήποτε πρότυπο για την απόκτηση γνώσεως. Κατά τον Σέξτο ο Μόνιμος συγγένευε με τον Ανάξαρχο στη θέση ότι «συνέκρινε τα υπαρκτά πράγματα με μια σκηνογραφία και υπέθετε ότι έμοιαζαν με τις εντυπώσεις που αποκομίζουμε από εμπειρίες στον ύπνο μας ή στην τρέλα». Λέγεται ότι ο Μόνιμος ήταν περίφημος για το «τῦφον εἶναι πᾶν ἔφη. δηλαδή για το απόφθεγμά του ότι όλα είναι αχλύς ή καπνός, που θυμίζει το βιβλικό «τα πάντα ματαιότης» (*[[Εκκλησιαστής|Εκκλ.]]*, α΄ 2) Επίσης στο δεύτερο βιβλίο του *[[Τα εις εαυτόν]]*, ο Μάρκος Αυρήλιος γράφει:

Σύμφωνα με τον Στοβαίο, ο Μόνιμος είχε πει ότι είναι προτιμότερο να σου λείπει η όραση παρά η παιδεία, επειδή χωρίς την πρώτη πέφτεις στο έδαφος, ενώ χωρίς τη δεύτερη πας βαθιά κάτω από το έδαφος. Επίσης ότι «ο πλούτος είναι ο εμετός της Τύχης».

Ο Διογένης ο Λαέρτιος αναφέρει ότι ο Μόνιμος συνέγραψε δύο έργα: το *Περὶ ὁρμῶν* και το *Προτρεπτικόν προς φιλοσοφίαν*. Συνέγραψε επίσης κάποια ευτράπελα αναμεμιγμένα με σοβαρά θέματα, στη συνήθεια των λεγόμενων *[[Σπουδαιογέλοιον|σπουδαιογέλοιων]]* των Κυνικών. Ακόμα ένα έργο του Μονίμου, μια συλλογή θαυμαστών συμβάντων, αναφέρεται από τον Κλήμεντα τον Αλεξανδρέα.

## Παραπομπές


## Πηγές
* 

## Εξωτερικοί σύνδεσμοι
* Ο Μόνιμος στη Βικιθήκη

Κατηγορία:Κυνικοί φιλόσοφοι
Κατηγορία:Αρχαίοι Συρακούσιοι
Μπουρσώ (Μαρν)

Το **Μπουρσώ** (, ) είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν
Φεστιβάλ 84

μικρογραφία|Τελετή Έναρξης του Φεστιβάλ 84 το 2018.
μικρογραφία|Ολυμπιακή βασική σκηνή.
[μικρογραφία|Όρος [Γιαχόρινα το 2018.]]
Το **Φεστιβάλ 84** (πρωτότυπη επωνυμία: Фестивал 84) ήταν μουσικό φεστιβάλ που διοργανωνόταν από την ομάδα που βρισκόταν πίσω από το το φεστιβάλ EXIT στο Νόβι Σαντ της Σερβίας. Η πρώτη έκδοση του Φεστιβάλ 84 πραγματοποιήθηκε κατά το διάστημα μεταξύ 15 και 18 Μαρτίου 2018 στο χιονοδρομικό κέντρο Γιαχόρινα του όρους Γιαχόρινα στη Βοσνία και Ερζεγοβίνη, με τη συμμετοχή περίπου 20.000 ατόμων. Το φεστιβάλ σταμάτησε να διοργανώνεται στις 14 Φεβρουαρίου του 2019, για διοικητικούς λόγους οι οποίοι ήταν πέραν του ελέγχου των διοργανωτών.

Το 1984, το όρος Γιαχόρινα ήταν η έδρα των 14ων Χειμερινών Ολυμπιακών Αγώνων. Το γεγονός αυτό ενέπνευσε το όνομα του Φεστιβάλ 84, το οποίο επιλέχθηκε ως φόρος τιμής τόσο στην τοποθεσία όσο και στα ολυμπιακά ιδεώδη της ειρήνης και της ανοχής, καθώς το φεστιβάλ συγκέντρωνε πολυάριθμους θεατές από την ευρύτερη περιοχή των Βαλκανίων. Έτσι, η ολυμπιακή φλόγα άναψε ξανά στον τόπο όπου διεξήχθησαν οι Χειμερινοί Ολυμπιακοί Αγώνες το 1984, αυτή τη φορά για το φεστιβάλ. Τη φλόγα άναψε ο θρυλικός Γιουγκοσλάβος χιονοδρόμος Μπόγιαν Κριζάι. Με αυτή την τελετή έναρξης, το Φεστιβάλ 84 έστειλε ένα μήνυμα ειρήνης σε ολόκληρη την περιοχή και μας υπενθύμισε την αξία της αμοιβαίας συνεργασίας.

Το Φεστιβάλ 84 διοργανωνόταν από την ομάδα EXIT, η οποία διοργανώνει επίσης πέντε ακόμη φεστιβάλ: το φεστιβάλ Revolution στη Ρουμανία, το φεστιβάλ Sea Star στην Κροατία, το φεστιβάλ EXIT στη Σερβία, το φεστιβάλ Sea Dance στο Μαυροβούνιο και το φεστιβάλ No Sleep στη Σερβία.

### Βασικές σκηνές
Το Φεστιβάλ 84 είχε συνολικά πέντε σκηνές. Στην ολυμπιακή βασική σκηνή έπαιζαν τα πρώτα ονόματα του φεστιβάλ κατά τη διάρκεια των βραδινών εκδηλώσεων, ενώ οι άλλες σκηνές φιλοξενούσαν λιγότερο διάσημους καλλιτέχνες.

## Φεστιβάλ 84 του 2019
Τον Φεβρουάριο του 2019, ανακοινώθηκε ότι το Φεστιβάλ 84 δεν θα πραγματοποιούνταν εκείνο τον Μάρτιο, για «διοικητικούς λόγους».

Επρόκειτο να πραγματοποιηθεί στις 15-17 Μαρτίου 2019.

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Φεστιβάλ μουσικής
Κατηγορία:Ηλεκτρονική μουσική
Λακωνική σχολή

= Λακωνική Σχολή =
Η **Λακωνική Σχολή** είναι ιδιωτικό εκπαιδευτικό ίδρυμα στην Αθήνα, το οποίο ιδρύθηκε το 1950. Παρέχει εκπαίδευση από την προσχολική αγωγή έως τη δευτεροβάθμια εκπαίδευση. Το σχολείο λειτουργεί ως οικογενειακή εκπαιδευτική μονάδα και διοικείται διαχρονικά από μέλη της ίδιας οικογένειας.

## Ιστορία
Η Λακωνική Σχολή ιδρύθηκε το 1950 από την Ελένη Τζαννετάκη και τον Παναγιώτη Φραγκή. Κατά τις επόμενες δεκαετίες, το σχολείο επεκτάθηκε και διαμόρφωσε σταδιακά τη δομή και τη λειτουργία του.

Το 2001, η δεύτερη γενιά της οικογένειας εισήλθε στη διοίκηση και ιδρύθηκε στο Περιστέρι μονάδα προσχολικής αγωγής με την επωνυμία «Ο Παραμυθένιος Πύργος», η οποία περιλαμβάνει βρεφικό και παιδικό σταθμό καθώς και νηπιαγωγείο.

Το 2024 ανακοινώθηκε η λειτουργία Γυμνασίου, επεκτείνοντας τη δομή της σχολής στη δευτεροβάθμια εκπαίδευση.

## Εκπαιδευτική Δομή
Η Λακωνική Σχολή περιλαμβάνει:

* Βρεφικό Σταθμό
* Παιδικό Σταθμό
* Νηπιαγωγείο
* Δημοτικό Σχολείο
* Γυμνάσιο

Η σχολή παρέχει οργανωμένο εκπαιδευτικό πρόγραμμα σύμφωνα με το ισχύον θεσμικό πλαίσιο της ιδιωτικής εκπαίδευσης στην Ελλάδα.

## Εκπαιδευτικό Πρόγραμμα
Το πρόγραμμα σπουδών περιλαμβάνει μαθήματα γενικής παιδείας, ξένες γλώσσες, δραστηριότητες φυσικής αγωγής και πολιτιστικές δράσεις. Στο πλαίσιο της εκπαιδευτικής διαδικασίας εντάσσονται επίσης εργαστήρια Φυσικών Επιστημών, πληροφορικής και εκπαιδευτικής ρομποτικής.

Στην προσχολική βαθμίδα εφαρμόζονται δραστηριότητες δημιουργικής απασχόλησης, κινητικής ανάπτυξης και πρώτης επαφής με την Αγγλική γλώσσα.

## Εγκαταστάσεις
Οι εγκαταστάσεις της σχολής περιλαμβάνουν αίθουσες διδασκαλίας, εργαστήριο Φυσικών Επιστημών, εργαστήριο πληροφορικής, αίθουσα θεάτρου, βιβλιοθήκη, κλειστό κολυμβητήριο και αθλητικούς χώρους. Το σχολείο διαθέτει επίσης ιατρείο.

## Δραστηριότητες
Στις δραστηριότητες της σχολής περιλαμβάνονται πολιτιστικές εκδηλώσεις, θεατρικές παραστάσεις, περιβαλλοντικά προγράμματα και αθλητικές διοργανώσεις, όπως κολυμβητικοί αγώνες.

## Διοίκηση
Η διοίκηση της Λακωνικής Σχολής παραμένει οικογενειακή από την ίδρυσή της έως σήμερα, με τη συμμετοχή της τρίτης γενιάς της οικογένειας στη σύγχρονη λειτουργία της.

## Εξωτερικοί Σύνδεσμοι
https://lakonikisxoli.gr/

## References
Σαμπάν Ντεμιράι

Ο **Σαμπάν Ντεμιράι** (, 1 Ιανουαρίου 1920 - 30 Αυγούστου 2014) ήταν Αλβανός αλβανολόγος, γλωσσολόγος, καθηγητής στο Πανεπιστήμιο των Τιράνων την περίοδο 1972-1990, και πρόεδρος της Ακαδημία Επιστημών της Αλβανίας την περίοδο 1993-1997.

## Βιογραφία
Ο Ντεμιράι γεννήθηκε την 1η Ιανουαρίου 1920 στον Αυλώνα. Παρά τις οικονομικές δυσκολίες και την έλλειψη ακαδημαϊκών θεσμών στην Αλβανία, κατάφερε να μελετήσει και να μάθει λατινικά, αρχαία ελληνικά και τις μεγάλες ευρωπαϊκές γλώσσες. Μετά την ολοκλήρωση των σπουδών του στον Μεντρεσέ των Τιράνων το 1939, μελέτησε την αλβανική γλώσσα στο διετές πρόγραμμα σπουδών του Παιδαγωγικού Ινστιτούτου, κλάδου της αλβανικής γλώσσας και λογοτεχνίας (1946-1948), και αργότερα στο Ανώτατο Παιδαγωγικό Ινστιτούτο (1954-1955). 

Από το 1948 έως το 1954, ο Ντεμιράι εργάστηκε ως δάσκαλος γλωσσών και λογοτεχνίας σε διάφορα γυμνάσια στο Αργυρόκαστρο και στα Τίρανα. Το 1954, άρχισε να εργάζεται ως καθηγητής στο ίδιο Ανώτατο Παιδαγωγικό Ινστιτούτο από το οποίο αποφοίτησε, και αργότερα στο Πανεπιστήμιο των Τιράνων (ΠΤ), όπου κατείχε αυτή τη θέση μέχρι το 1990. Από το 1962 έως το 1989, ήταν υπεύθυνος της έδρας αλβανικής γλώσσας και από το 1962 έως 1966, ήταν αναπληρωτής κοσμήτορας της Σχολής Ιστορίας και Φιλολογίας του ΠΤ.

Τα πεδία εμπειρογνωσίας του Ντεμιράι ήταν: η μορφολογία της σύγχρονης αλβανικής γλώσσας, η αλβανική ιστορική γραμματική, η ιστορία της αλβανικής γραφής (18-19 αιώνες) και ένα ειδικό μάθημα για τη γλωσσολογία των Βαλκανίων. Το 1989, έγινε μέλος της Ακαδημίας Επιστημών της Αλβανίας και ήταν πρόεδρος της κατά την περίοδο 1993-97. Εκτός από τις ερευνητικές δημοσιεύσεις του, ο Ντεμιράι δημοσίευσε επίσης πολλά επιστημονικά άρθρα εντός και εκτός Αλβανίας, σε θέματα όπως η ιστορία της αλβανικής γλώσσας, η γραμματική και η φωνητική, και η Βαλκανολογία. Αντέγραψε και προσάρμοσε το έργο του Γκαμπριέλε Ντάρα, *Kënga e sprasme e Balës* («Το τελευταίο τραγούδι του Μπάλα»), το 1994. Εργάστηκε επίσης ως μεταφραστής, έχοντας παράγει την αλβανική έκδοση του *[[Μάρτιν Ήντεν]]*, ενός μυθιστορήματος του Τζακ Λόντον, το 1959. 

Ο Ντεμιράι ήταν μέλος της επιτροπής που οργάνωσε το Συνέδριο Ορθογραφίας του 1972, όπου τυποποιήθηκαν οι ορθογραφικοί κανόνες της αλβανικής γλώσσας, και ήταν επίσης υπογράφων της ορθογραφίας.

Είναι ο πατέρας του γλωσσολόγου Μπαρντύλ Ντεμιράι.

## Παραπομπές


Κατηγορία:Αλβανοί γλωσσολόγοι
Κατηγορία:Αλβανοί φιλόλογοι
Κατηγορία:Αλβανοί εκπαιδευτικοί
Κατηγορία:Μεταφραστές
Κατηγορία:Αλβανολόγοι
Κατηγορία:Μέλη της Ακαδημίας Επιστημών της Αλβανίας
Φινλανδική Σοσιαλιστική Εργατική Δημοκρατία

μικρογραφία|Πίσω από το κόκκινο φινλανδικό κέρμα 5 σεντς με το σύνθημα "Δράση του λαού, δύναμη του λαού"
Η **Φινλανδική Σοσιαλιστική Εργατική Δημοκρατία** (ΦΣΕΔ), πιο συχνά γνωστή ως **Κόκκινη [[Φινλανδία]]**, ήταν ένα αυτοαποκηρυγμένο σοσιαλιστικό κράτος στη Φινλανδία κατά τη διάρκεια του Φινλανδικού Εμφυλίου Πολέμου από τον Ιανουάριο έως τον Μάιο του 1918. 

Η ΦΣΕΔ ιδρύθηκε από την Φινλανδική Λαϊκή Αντιπροσωπεία, μια κυβέρνηση που σχηματίστηκε από μέλη του Σοσιαλδημοκρατικού Κόμματος για να ανταγωνιστεί την υπάρχουσα Κυβέρνηση της Φινλανδίας, με την υποστήριξη των Ερυθρών Φρουρών. Η ΦΣΕΔ έλεγχε την πρωτεύουσα Ελσίνκι και το μεγαλύτερο μέρος της νότιας Φινλανδίας μέχρι τον Μάρτιο. Ο Κουλέρβο Μάνερ ήταν ο μοναδικός ηγέτης της ως Πρόεδρος της Κεντρικής Επιτροπής της Φινλανδικής Λαϊκής Αντιπροσωπείας. Η ΦΣΕΔ κατέρρευσε όταν η Κόκκινη Φρουρά ήττονται από τους Λευκούς Φινλανδούς και τη Γερμανία, με τον Μάνερ και το μεγαλύτερο μέρος της Φινλανδικής Λαϊκής Αντιπροσωπείας να δραπετεύουν στη Σοβιετική Ρωσία.

Το όνομα "Φινλανδική Σοσιαλιστική Εργατική Δημοκρατία" (φινλανδικά: **Suomen sosialistinen työväentasavalta**) εμφανίστηκε μόνο στη Συνθήκη μεταξύ της Φινλανδικής Λαϊκής Αντιπροσωπείας και του Ρωσικού Συμβουλίου Λαϊκών Επιτρόπων, που υπογράφηκε την 1η Μαρτίου 1918. Η Λαϊκή Αντιπροσωπεία είχε χρησιμοποιήσει νωρίτερα το όνομα Δημοκρατία της Φινλανδίας (), αλλά ο σοβιετικός ηγέτης Βλαντιμίρ Λένιν πρότεινε να προστεθεί "Σοσιαλιστική Εργατική Δημοκρατία" στο όνομα κατά τη διάρκεια των διαπραγματεύσεων. Η Λαϊκή Αντιπροσωπεία αργότερα κατηγορούσε τους αντιπροσώπους της ότι υπέκυψαν στις απαιτήσεις του Λένιν, αφού το επίσημο όνομα του κράτους έπρεπε να αποφασίζεται από τους Φινλανδούς.

## Παραπομπές


* Συνθήκη Φιλανδικής Σοσιαλιστικής Εργατικής Δημοκρατίας, συνθήκη Ρωσίας-Φινλανδίας.
* Συνθήκη με την Φινλανδική Σοσιαλιστική Εργατική Δημοκρατία, τα γραπτά του Λένιν σχετικά με το θέμα.
Κατηγορία:Πρώην μη αναγνωρισμένα κράτη
Κατηγορία:Κράτη της περιόδου μετά την Ρωσική Αυτοκρατορία
Κατηγορία:Πρώην σοσιαλιστικές δημοκρατίες
Κατηγορία:Λήμματα που περιέχουν κείμενο στα σουηδικά
Κατηγορία:Λήμματα που περιέχουν κείμενο στα φινλανδικά
Κατηγορία:Σελίδες με μη επιθεωρημένες μεταφράσεις
Φράνσις-Γαλάτεια Λανίτου-Γουίλιαμς

Η **Φράνσις-Γαλάτεια Λανίτου-Γουίλιαμς** () είναι Κύπρια διπλωμάτης.
## Βιογραφία
Η Φράνσις Λανίτου σπούδασε Φιλολογία στο Πανεπιστήμιο Αθηνών και έχει μεταπτυχιακό τίτλο στην Αγγλική Λογοτεχνία από το Πανεπιστήμιο Κολούμπια των ΗΠΑ. Επιπλέον, απέκτησε πτυχίο στο Διεθνές Ανθρωπιστικό Δίκαιο από το Πανεπιστήμιο της Γενεύης και πτυχίο στις Διεθνείς Σχέσεις από το Πανεπιστήμιο του Κέιμπριτζ. Στα ακαδημαϊκά της προσόντα περιλαμβάνεται επίσης ένα MBA στην Καινοτομία και την Επιχειρηματικότητα από το HEC Paris (École des hautes études commerciales Paris).

Το 1991, η Φράνσις Λανίτου εντάχθηκε στο Υπουργείο Εξωτερικών της Κύπρου. Ήδη από το 1992, έγινε μέλος της κυπριακής αντιπροσωπείας στη Σύνοδο Κορυφής Παρακολούθησης της Επιτροπής για την Ασφάλεια και τη Συνεργασία στην Ευρώπη (Commission on Security and Cooperation in Europe) στο Ελσίνκι. Άλλα καθήκοντά της από το 1993 έως το 2004 ήταν: εκπρόσωπος της Κύπρου στην πρώτη επιτροπή (Αφοπλισμός και Διεθνής Ασφάλεια) της Γενικής Συνέλευσης του ΟΗΕ, αναπληρώτρια επικεφαλής της Μόνιμης Αντιπροσωπείας της Κύπρου στο Γραφείο των Ηνωμένων Εθνών και άλλων διεθνών οργανισμών στη Γενεύη, καθώς και σύμβουλος της Μόνιμης Αντιπροσωπείας της Κύπρου στην έδρα των Ηνωμένων Εθνών στη Νέα Υόρκη.

Από το 2006 έως το 2010 δούλευε σαν πρέσβης της Κύπρου στην Ουγγαρία, με παράλληλες διαπιστεύσεις για τη Βοσνία-Ερζεγοβίνη και τη Δημοκρατία της Μολδαβίας. Στη συνέχεια, από το 2010 έως το 2013, ανέλαβε το αξίωμα του πρέσβη για την αναπτυξιακή συνεργασία, μεταξύ άλλων κατά τη διάρκεια της κυπριακής Προεδρίας του Συμβουλίου της ΕΕ το 2012. Ακολούθησε, από το 2016 έως το 2020, η εργασία της στο πρόγραμμα οικονομικής διπλωματίας του Υπουργείου Εξωτερικών για την ανάπτυξη στρατηγικής και την ενίσχυση των ικανοτήτων.

Το 2020 ορίστηκε πρέσβης της Κυπριακής Δημοκρατίας στις Κάτω Χώρες με παράλληλη διαπίστευση στο Βέλγιο και στο Μεγάλο Δουκάτο του Λουξεμβούργου. Τον Δεκέμβριο του 2024 παρέδωσε τα διαπιστευτήριά της στον Κινέζο Πρόεδρο Σι Τζινπίνγκ και ανέλαβε τα καθήκοντά της ως πρέσβης της Κυπριακής Δημοκρατίας στην Κίνα.

Η Φράνσις Λανίτου δραστηριοποιήθηκε επίσης στον τομέα της ισότητας των φύλων. Είναι απόφοιτος του οργανισμού International Gender Champions (Διεθνείς Πρωταθλητές για την Ισότητα των Φύλων), στόχος του οποίου είναι η κατάργηση των οργάνων στα οποία δεν εκπροσωπούνται γυναίκες. Ως International Gender Champion, δεσμεύτηκε να μην συνεργάζεται με όργανα στα οποία δεν συμμετέχουν γυναίκες και να εισαγάγει δύο πρωτοβουλίες για την ισότητα των φύλων στο έργο της.

Μιλάει άπταιστα ελληνικά και αγγλικά ως μητρικές γλώσσες, καθώς και γαλλικά, ενώ διαθέτει βασικές γνώσεις της γερμανικής γλώσσας.

## Παραπομπές


Κατηγορία:Κύπριοι διπλωμάτες
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Πανεπιστημίου Κολούμπια
Κατηγορία:Απόφοιτοι του Πανεπιστημίου της Γενεύης
Κατηγορία:Απόφοιτοι του Πανεπιστημίου του Κέιμπριτζ
18 Δράκοντος

Ο **18 Δράκοντος** (αγγλ.:18 Draconis) αποτελεί κατά πάσα πιθανότητα έναν διπλό αστέρα που βρίσκεται στον αστερισμό Δράκοντα.

## Αστροφυσικά χαρακτηριστικά
αριστερά|μικρογραφία|Ο 18 Δράκοντος στον έναστρο ουρανό
Με φαινόμενο μέγεθος 4,84, εμφανίζεται αρκετά φωτεινός ώστε να θεάται ελαφρώς με γυμνό μάτι. Η απόσταση από αυτό το σύστημα, με βάση την ετήσια μετατόπιση παράλλαξης (4,5 mas), προσδιορίζεται στα 720 έτη φωτός τουλάχιστον (220 παρσέκ). Κινείται κοντά στον Ήλιο με ακτινική ταχύτητα -1,4 χιλιόμετρα ανά δευτερόλεπτο και θεωρείται εν δυνάμει μέλος της ρεύματος του Σείριου από αστέρες με κοινή ίδια κίνηση.

Το ορατό συστατικό έχει αστρική ταξινόμηση του , γεγονός που υποδηλώνει ότι πρόκειται για έναν εξελιγμένο γίγαντα αστέρα τύπου K με ορισμένες ιδιομορφίες στην αφθονία στοιχείων στην ατμόσφαιρά του. Ως αστέρας βαρίου, ενδέχεται να διαθέτει έναν εκφυλισμένο συνοδό λευκό νάνο από τον οποίο συσσωρεύτηκαν υλικά κατά τη διάρκεια προγενέστερου σταδίου της εξέλιξής του. Η μάζα του φαίνεται κατά 3,8 φορές μεγαλύτερη από την αντίστοιχη του Ήλιου και έχει διασταλεί σε ακτίνα κατά 47 φορές περισσότερο από την ηλιακή. Εκπέμπει 787 φορές πιο έντονη θερμότητα από την διογκωμένη φωτόσφαιρα του, σε ενεργό θερμοκρασία 4.471 K.

## Δείτε επίσης
* Κατάλογος αστέρων του Δράκοντος

## Παραπομπές



Κατηγορία:Αστέρες με ονομασία κατά Bayer
Κατηγορία:Δράκων (αστερισμός)
Κατηγορία:Διπλοί αστέρες
Κατηγορία:Γίγαντες αστέρες τύπου K
Νικηφόρος Φωκάς (Νίκος Καζαντζάκης)

Ο **Νικηφόρος Φωκάς** είναι μία από τις πρώτες τραγωδίες που συνέθεσε ο Νίκος Καζαντζάκης. Η τραγωδία, η οποία είναι έμμετρη, αρχικά, το 1915, είχε τον τίτλο *Θεοφανώ*, αλλά τελικά εκδόθηκε το 1927 με τον τίτλο *Νικηφόρος Φωκάς*. Το 1932 στην Ισπανία ο Καζαντζάκης μετέφρασε το έργο στα Γαλλικά, ενώ αργότερα το επεξεργάστηκε ξανά.

## Υπόθεση
Η υπόθεση περιλαμβάνει τα γεγονότα της δολοφονίας του Νικηφόρου Φωκά από τον Ιωάννη Tσιμισκή και τη Θεοφανώ.

## Παραπομπές


## Βιβλιογραφία
* Νίκος Καζαντζάκης. *Θέατρο Β΄. Τραγωδίες με βυζαντινά θέματα. Χριστός, Ιουλιανός ο Παραβάτης, Νικηφόρος Φωκάς, Κωνσταντίνος ο Παλαιολόγος.* Επιμέλεια Πάτροκλος Σταύρου. Εκδόσεις Καζαντζάκη. Αθήνα. 1998. Πρώτη έκδοση, με επιμέλεια Εμμανουήλ Χ. Κάσδαγλη, 1956.

Κατηγορία:Θεατρικά έργα του Νίκου Καζαντζάκη
Ο Οθέλλος ξαναγυρίζει

**Ο Οθέλλος ξαναγυρίζει** είναι η μοναδική κωμωδία που έγραψε ο Νίκος Καζαντζάκης. Το έργο γράφτηκε στην Αίγινα το 1936 και δημοσιεύθηκε στο περιοδικό Νέα Εστία το 1962.

## Υπόθεση
Μοντέρνα κωμωδία πιραντελικού ύφους, μονόπρακτη σε δύο μέρη. Ένας διευθυντής θιάσου, αναζητώντας έργο, δέχεται τις προτάσεις των φαντασμάτων της Κλυταιμνήστρας, του Φάουστ και του Οθέλλου, οι οποίοι του προτείνουν τις αντίστοιχες τραγωδίες. Ο διευθυντής επιλέγει τον Οθέλλο. Στην παράσταση πρωταγωνιστούν ο Αλέκος ως Οθέλλος, η σύζυγός του Μαρίκα ως Δεισδαιμόνα και ο Μήτσος ως Ιάγος.

Για παρουσιάσει μια παράσταση όλο πάθος, ο διευθυντής καλλιεργεί τη ζήλια του Αλέκου, ο οποίος χάνει τη διάκριση μεταξύ ρόλου και πραγματικότητας. Κυριευμένος από ζήλια, επιτίθεται στη Μαρίκα επί σκηνής, κάνοντας το κοινό να πιστέψει πως τη σκότωσε, αλλά στο τέλος αποκαλύπτεται ότι όλοι οι ηθοποιοί είναι ζωντανοί.

## Παραπομπές


Κατηγορία:Θεατρικά έργα του Νίκου Καζαντζάκη
Κατάλογος νομαρχών Σάμου

Ο **Νομάρχης Σάμου** ήταν ο διορισμένος (από το 1915 μέχρι το 1994) και εκλεγμένος (από το 1995 μέχρι το 2010) άρχων του Νομού Σάμου του ελληνικού κράτους.

Η νομαρχία συστάθηκε το 1915 μετά την απελευθέρωση της Σάμου. 
Οι Νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι νομάρχες ήταν αιρετοί. Πρώτος αιρετός νομάρχης ήταν ο Πυθαγόρας Βαρδίκος.

Η Νομαρχία Σάμου σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη της Σάμου.

## Κατάλογος νομαρχών Σάμου
### Διορισμένοι Νομάρχες Σάμου

### Αιρετοί νομάρχες Σάμου

### Αντιπεριφερειάρχες Π.Ε. Σάμου
Ως διάδοχοι των νομαρχών μπορούν να θεωρηθούν οι αιρετοί Αντιπεριφερειάρχες Βορείου Αιγαίου.

## Παραπομπές


Σαμου